Labaran duniya :: A wacce kasa fetur ya fi araha da kuma tsada a duniya? - BESTAREWA BlOG
Home / Labarai / Labaran duniya :: A wacce kasa fetur ya fi araha da kuma tsada a duniya?
Labaran duniya :: A wacce kasa fetur ya fi araha da kuma tsada a duniya?
Gwamnatocin wadannan kasashe sun amince a rika sayar wa al'umominsu man fetur a farashi mai rahusa, sai dai wannan ya sa ba sa samun riba sosai.
Farashin man fetur ya tashi a cikin watanni 12 da suka gabata - kuma idan lamura suka ci gaba a haka (kamar yadda masana suka yi hasashe), to zai yi wuya wadannan gwamnatoci su cigaba da sayar da man fetur a farashi mai arha ga al'ummominsu.
Yankin Hong Kong na China shi ne na biyu inda ake sayar da lita guda ta man fetur a kan dala 2.14 - watau ta fi ta Venezuela tsada sau 194.
Ribar da kasar ta ke samu daga man da ta fitar zuwa kasashen waje tana adana su ne a cikin asusun kauce wa bacin rana, watau Sovereign Wealth Fund, da ake kira Oljefondet , kuma an yi kiyasin cewa shi ne asusu ma fi girma a duniya.
Netherlands na sayar da lita guda ta mai a kan dala 1.97. Sai kuma Monaco da Girka da kuma Denmarkinda ake sayar da lita guda a kan dala 1.92
Sai dai matsalar durkushewar tattalin arziki ce ta sa Girka ta kara farshin mai kamar yadda kasashen duniya masu ba da bashi suka bukace ta karkashin ka'idojin ceto tattalin arzikin kasar da suka cimma.
Israila: Ita ma wata kasa ce da ke sayar da man fetur da tsada sakamakon yawan harajin da ake biya.
Is'raila na sayar da man fetur da tsada ne saboda tana shigo da galibin man da ta ke amfani da shi daga ketare, kuma kasashen da ba kawayenta ba ne ke sayar mata da man a cewar majiyoyin gwamanati.
Kamfanin mai na Brazil watau Petrobras ya ce idan ya zo kan batun farashi mai, to wannan ya ta'alaka ne a kan wasu abubuwa uku kan farashin da kasashen da suke fitar da mai da kuma wadanda a kai wa man suka kayadde, da yawan harajin da ko wace gwamnati ta amince ta sa, da kuma ribar da mutum ko kamfanin da ya sayar da man zai samu.
Wannan wani abu ne da ya kamata a duba, wato karfin sayen man fetur tsakanin al'umma.
Alal misali watakila an sayar da mai da tsada a Netherlands fiye da Bolivia, sai dai wannan ba wai yana nufin cewa man ya fi karfin 'yan kasar Netherlands ko kuma' yan Bolivia suna da karfin sayen man fetur din.